kardosdrur/scandi-wiki huggingface dataset:
Albert Helweg-Larsen

Albert Kristian Helweg-Larsen (16. april 1876 i København – 2. november 1952) var en dansk overretssagfører, far til Jørgen Helweg-Larsen, Niels Helweg-Larsen og Else-Merete Ross.

Han var søn af overretssagfører H.F. Helweg-Larsen og hustru, blev 1894 student fra Mariboes Skole, 1900 cand.jur. og samme år fuldmægtig hos faderen. 1903 blev Helweg-Larsen overretssagfører og praktiserede siden i København.

1909-24 var Helweg-Larsen formand for forretningsudvalget i Borgervennen af 1788. Fra 1913 medlem af bestyrelsen for Lindevangshjemmet. Formand for Skoleforeningen af 28. Januar 1866. Fra 1919 næstformand i bestyrelsen for Københavns Sygehjem. Formand i bestyrelsen for Ole Thorups Stiftelse og Legat samt for Kancelliraadinde Louise Thorups Legat. Fra 1919 kasserer for Egilsholm, Børnehjælpsdagens Friluftskoloni for svagelige børn. Fra 1916 medlem af bestyrelsen for A/S Schouw & Co., A/S Jydsk Papirlager og A/S Nordjyllands Papirposefabrik. Fra 1916 formand for direktionen for A/S Københavns Hippodrom og 1925-34 i bestyrelsen for A/S Nordiske Metalvarefabrikker. Fra 1911 formand i bestyrelsen for A/S C. Mayland. Fra 1916 medlem af aktionærrådet i A/S Kastrup Glasværk og af bestyrelsen for A/S N.F. Larsens Handskefabrik, A/S Fisker & Nielsen, A/S Hellesens Enke & V. Ludvigsen og Aktiebolaget Vestgöta Gasverk. Fra 1930 medlem af bestyrelsen for Alm. dansk Vare- og Industrilotteri. Medlem af bestyrelsen for Pastor Gunni Buscks Mindelegat, Agent og Grosserer Rasmus William Brøndums Legat til Oprettelsen af et homøopatisk Hospital, Etatsraad, Apoteker A.H. Riises og Hustrus Familielegat og Det Helwegske Legat. 

1934 blev han Ridder af Dannebrog og var også ridder af Vasaordenen.

Helweg-Larsen blev gift 22. marts 1902 i København med Berta Amalie Meincke (5. maj 1881 i København - 1965), datter af sekretær Jørgen Beck Meincke og hustru Clara Lorentzen.

Kilder 
 H. Hjorth-Nielsen, Danske Sagførere under Loven af 26. Maj 1868, København: J. Jørgensen & Co. 1941.

Personer i Kraks Blå Bog (afdøde)
Albert
Personer fra København
Advokater fra Danmark
Danskere i 1900-tallet
Riddere af Dannebrog
Riddere af Vasaordenen
Aysgarth Falls

Aysgarth Falls er serie af vandfald i den engelske flod Ure i Yorkshire Dales i North Yorkshire i det nordlige England. De strækker sig over næsten halvanden kilometer, og har meget høj vandgennemstrømning i vådt vejr. Aysgarth Falls er opdelt i tre større fald.

Vandfaldene har tiltrukket besøgende i mere end to århundreder. John Ruskin, J.M.W. Turner og William Wordsworth er blandt dem, der har besøgt stedet og har beskrevet stedet i lyriske vendinger. En scene i Robin Hood – Den Fredløse blev indspillet ved det øverste vandfald. 

Langs vandfaldene går det stier med udsigt over floden. Området har en rig flora og fauna og indgår i områdets nationalpark. 

I den britiske tv-serie Seven Natural Wonders blev Aysgarth Falls udpeget som et af Englands syv naturvidundere.

Galleri

Noter

Eksterne links 

Vandfald
North Yorkshire
Dronning Christine (flertydig)

Dronning Christine eller Dronning Christina kan henvise til flere dronninger med dette navn:

Regerende dronninger 
 Kristina af Sverige (1626-1689) - regerende dronning af Sverige 1626-1689

Ikke-regerende dronninger 
 Christine af Sachsen (1461-1521) - dronnning af Danmark, Norge og Sverige, gift med kong Hans af Danmark
 Christine af Slesvig-Holsten-Gottorp (1573-1625) - dronning af Sverige, gift med kong Karl 9. af Sverige

Se også 
 Christine
 Dronning Christina - en amerikansk spillefilm fra 1933 med Greta Garbo i titelrollen.
Bábolna

Bábolna er en by i Komárom-Esztergom, Ungarn. Byen har  indbyggere.
Fra Bábolna er der 27,5 km til Tata, 7 km til Nagyigmánd og 15 km til Komárom.

Referencer

Eksterne henvisninger 

 www.babolna.hu

Byer i Ungarn
Ure

Ure er en flod i North Yorkshire i England. Den har sit udspring i Penninerne, løber gennem nationalparken Yorkshire Dales, og går over i Ouse nær Boroughbridge, mellem Ripon og York. Blandt bifloderne er man Swale og Skell. Floden løber blandt andet gennem Wensleydale, som tidligere hed Yoredale.

Overgangen til Ouse bliver nogen gange regnet som starten på en ny flod, med Ure som en biflod, men oftest regnes det som et navneskifte på samme flod.

Navnet kommer muligvis fra et norrønt ord for "frugtbar jord". En anden mulighed er, at det kommer fra Jor, senere Yore, som muligvis er afledt fra keltisk isura, "hellig".

Løb 
Det første sted af betydning, som floden passerer, er nationalparkcentret ved Hawes. Nogen kilometre længere mod øst løber den gennem Aysgarth Falls, en serie af tre vandfald. Den passerer så Middleham Castle og ruinene af Jervaulx Abbey. Floden løber herefter gennem landsbyen Masham og forbi Marmion Tower i West Tanfield og Norton Conyers.

Ure løber så gennem Ripon og forbi Newby Hall og fortidsmindet Devil's Arrows. Vest for Boroughbridge er A1 ført på en bro over floden. Øst for byen løber Swale ind i Ure, og omkring 10 km længere nede, ved Cuddy Shaw Reach nær Linton-on-Ouse, skifter den navn til Ouse.

Eksterne links 

Floder i England
Yorkshire Dales
Death Valley National Park

Death Valley National Park er en overvejende ufrugtbar nationalpark som ligger i det tørre Great Basin, øst for bjergkæden Sierra Nevada i USA. Parken har et areal på 13.518 km². Parken har to store dale, Death Valley og Panamint Valley og omfatter flere store bjergkæder. 

Death Valley er det varmeste og tørreste sted i hele Nordamerika. Den 10. juli 1913 blev en rekord på 56,7 °C målt på Weather Bureaus observationsstation på Greenland Ranch. Juli er den varmeste måned i parken, med en gennemsnitlig varme på omkring 46 °C.
Dalen er hjemsted for Badwater Basin, det laveste punkt på den vestlige halvkugle.

Natur 
Der er kløfter, farverige ufrugtbare områder, sandklitter og bjerge. Mange dyrearter og over 1.000 plantearter har tilpasset sig dette barske ørkenmiljø. Omtrent 95% af parken er udpeget som vildmark. Death Valley Nationalpark bliver besøgt af mere end 770.000 turister hvert år. De fleste kommer for at opleve parkens mangfoldige geologiske seværdigheder, dyrelivet i ørkenen, alle de historiske steder, naturen, og den klare nattehimmel i området. De ældste bjergarter er 1,7 milliarder år gamle.  

Begge de to store dalstrøg som dominerer nationalparken,  Death Valley og Panamint Valleydalene, er dannet i løbet af de seneste par millioner år, og begge bliver afgrænset af de store bjergkæder som strækker sig fra nord til den sydlige del af parken.

Historie
Minedrift var den primære aktivitet i området før parken blev underlagt myndighedernes beskyttelse. De første dokumenterede ikke-indianere som besøgte Death Valley kom i vinteren 1849; de troede de ville spare tid ved at skyde genvej til de store guldfelter i Californien. De sad fast i flere uger og gav de dalen sit nuværende navn, selv om kun en enkelt af gruppen døde. Flere korlevende  byer opstod i området i slutningen af det 19. og tidlig i det 20. århundrede omkring  guldfelterne, som fandtes der. Den eneste langsigtede lønsomme malm i området viste sig derimod at være boraks, et mineral som blev brugt til at producere sæbe.

Daværende præsident Herbert Hoover erklærede Death Valleyområdet for et nationalt monument den 11. februar 1933, og han afsatte  næsten to millioner acres (8.000 km²) i det sydøstlige Californien og små dele af det sydvestlige Nevada til oprettelsen af Death Valley Nationalpark.

Oprettelse medførte en midlertidig lukning af diverse landområder, som egentlig var tiltænkt minedrift. Imidlertid blev Death Valley hurtigt genåbnet for minedrift igen af den amerikanske kongres i juni samme år. Alle de åbne gruber i det arrede landskab og de internationale mineselskaber, som opkøbte miner i markante dele af nationalmonumentet, førte snart til ramaskrig i offentligheden, som førte til en større beskyttelse af nationalparkerne i USA.

Eksterne kilder/henvisninger 

Officielt websted 

Nationalparker i USA
Californien
Nevada
Stoa poikile

Stoa Poikile (Oldgræsk: ἡ ποικίλη στοά) blev bygget i det 5- århundrede og lå på agoraen i Athen. Det var ved denne stoa at Zeno fra Kition underviste i filosofi.

Stoicisme
Antikkens græske arkitektur
Bosavi woolly rat

Bosavi Woolly Rat (mulig dansk oversættelse: Uldhåret Bosavi rotte) er en art gnaver, som blev opdaget dybt inde i Papua New Guineas jungle i 2009. 
Det formodes at rotten tilhører slægten Mallomys, i familien Muridae, ifølge de foreløbige undersøgelser, selvom denne formodning ikke er udgivet i videnskabelige tidsskrifter (2009). Navnet Bosavi Woolly Rat er foreløbigt og et videnskabeligt navn mangler at blive givet.

Arten blev opdaget under filmningen af  Lost Land of the Volcano, en BBC vildtlivsdokumentar, i Mount Bosavis udslukne vulkankrater i over 1000 meter over havoverfladen.

Den 82 cm lange rotte vejer omkring 1,5 kg og den har en tykt sølvbrun pels. Et indfanget individ viste ingen frygt for mennesker.

Kilder/referencer

Gnavere
Kepler-186f

Kepler-186f er en exoplanet, som er i kredsløb om den røde dværg Kepler-186, ca. 493 lysår fra Jorden i stjernebilledet Svanen. 
Kepler-186f er den første opdagede planet med en radius der er sammenlignelig med Jordens og som er i den beboelige zone af en anden stjerne. NASAs Keplerteleskop opdagede Kepler-186f ved hjælp af planettransit, sammen med fire andre planeter med kredsløb tættere på stjernen (alle lidt større end Jorden). 
Tre års dataanalyse var nødvendig for at finde Kepler-186f's signal. 
Resultatet blev præsenteret på en konference d. 19. marts 2014 
og nogle detaljer blev rapporteret i medierne. 
Den fulde offentlige annoncering skete d. 17. april 2014, fulgt af udgivelse i tidsskriftet Science.

Baneparametre 

Kepler-186f har en omløbstid på 129,9 jorddage 
og en baneradius på 36% af Jordens (svarende til Merkurs bane); i denne afstand er det usikkert om planeten har bunden rotation til den røde dværg Kepler-186 (som Månen er det til Jorden). 
Grundet den røde dværgs lave lysstyrke får planeten kun 32% lys per m2 i forhold til Jorden. Kepler-186f er i den beboelige zone men nær den ydre kant, sammenligneligt med Mars' position i vores Solsystem.

Masse, massefylde og stofsammensætning 
Kepler-186f har en radius der er omkring 11% større end Jorden. Kepler-186f masse, massefylde og stofsammensætning er ukendt; massen er estimeret til at være fra 0,32 M🜨 for en ren vand/vandis sammensætning - til 3,77 M🜨 hvis Kepler-186f udelukkende er lavet af jern; hvis Kepler-186f har en jordlignende sammensætning (1/3 jern, 2/3 silikater) fås en masse på 1,44 M🜨. En tæt H/He-atmosfære regnes ikke for at være sandsynlig for planeter med radier under 1,5 R🜨. Unge røde dværge udsender meget stærkere ekstrem ultraviolet (EUV, XUV) "lys" end ældre; Kepler-186f tidlige atmosfære ville derfor have være udsat for fotoevaporation under denne periode, hvilket gør det sandsynligt at H/He-atmosfæreindholdet forsvandt.

SETI-undersøgelse 
Den 17. april 2014 havde Allen Telescope Array lyttet efter evt. radioudsendelser fra Kepler-186-systemet i omkring en måned. Ingen radiosignaler, som kunne henføres til ikke-jordisk teknologi, blev fundet i den måned. For at radiosignalerne kunne opfanges på Jorden, skulle Kepler-186f-radiosendelser med isotrop udstrålingskarakteristik, have været 10 gange stærkere end muligt (2014) fra Arecibo-Observatoriet.

Kilder/referencer 

 First Potentially Habitable Terran World , PHL
 Presskit 
 Formation, tidal evolution and habitability of the Kepler-186 system, Emeline Bolmont, Sean N. Raymond, Philip von Paris, Franck Selsis, Franck Hersant, Elisa V. Quintana, Thomas Barclay, (Submitted on 16 Apr 2014)

Eksterne henvisninger 

 SETI Institute Google+Hangout with Research Scientists April 17, 2014 @ 6PM EDT
 Kepler Mission – NASA.
 Kepler – Discoveries – Summary Table  – NASA.

Exoplaneter
Kish Air

Kish Air () er et iransk flyselskab grundlagt i Tehran, Iran. Flyselskabet opererer med indenrigsflyvninger og charter tjenester. Hovedbasen er i Mehrabad Lufthavn, Tehran.

Eksterne henvisninger 

Flyselskaber fra Iran
Etableret i 1989
Teheran
Mahan Air

Mahan Airlines eller Mahan Air () er et privat flyselskab grundlagt i Tehran, Iran. Flyselskabet opererer med indenrigsflyvninger og regionale flyvninger inden for Fjernøsten, Mellemøsten, Centralasien og Europa. Hovedbasen er i Teheran Imam Khomeini Internationale Lufthavn og Mehrabad Lufthavn, Iran

Eksterne henvisninger 

Flyselskaber fra Iran
Etableret i 1991
Teheran
Epiglottal flap

Den epiglottale flap er en konsonant sproglyd, der er ikke eksisterer som fonem i verdens sprog. Imidlertid findes den som en allofon af den epiglottale klusil - ⟨ʡ⟩ - mellem vokaler i Dahalo og måske andre sprog.

Den epiglottale flap har ikke noget dedikeret symbol i det internationale fonetiske alfabet, men kan transskriberes ved at tilføje det diakritiske tegn for ikke-stavelsesdannende vokal til symbolet for den epiglottale klusil.

Egenskaber 
Den velære laterale approksimant er:
 Pulmonisk-egressiv, hvilket betyder at den udtales ved at lade lungerne trykke luft ud gennem taleapparatet.
 Stemt, hvilket betyder at stemmebåndet er spændt under udtalen og genererer dermed en tone.
 Epiglottal, hvilket betyder at den udtales med strubelåget trykket mod strubehovedet.
 Flap, hvilket betyder at den udtales med en enkelt muskelsammentrækning, så der skabes meget kortvarig kontakt på artikulationsstedet.

Anvendelse i sprog 

Konsonanter
Sewol

Sewol 세월 var navnet på en sydkoreansk færge, der kæntrede og sank den 16. april 2014 1,7 sømil (2,7 km) fra Seogeochado-øen i Jindo-amtet, sydvestligst i Sydkorea. Færgen var på vej fra havnebyen Incheon nær Seoul til ferieøen Jeju-do syd for den koreanske halvø med 475 mennesker om bord, herunder en besætning på 30 og 325 skolebørn i 16-17 års-alderen og 15 lærere fra Danwon high school i Seoul-forstaden Ansan.

Ifølge en opdatering en måned efter ulykken er 281 fundne døde, 172 reddet i live og 23 savnes fortsat.

RoRo-skibet tilhørende Chonghaejin Marine Company i Incheon transporterede 150-180 køretøjer og 1.157 tons gods, herunder flere store containere  og skal på ulykkestidspunktet være ført af en tredjestyrmand.

Fra skibet fik slagside mod bagbord og udsendte nødsignal kl. 08.58 koreansk standardtid (kl. 01.58 dansk sommertid) gik der ca. 2 timer indtil skibet endegyldigt var kæntret i det 12 grader kolde og 37 meter dybe vand med stærk tidevandsstrøm. Den mislykkede evakuering forværredes af skibets automatiske nødalarm, som narrede mange passagerer til at blive hvor de var, bl.a. i kantinen, så de ikke nåede at komme ud.

Den 69-årige kaptajn Lee Joon-seok og andre overlevede besætningsmedlemmer begæredes 18. april 2014 anholdt.

Nye oplysninger er kommet frem om ejerne af Cheonghaejin Marine Co., den kontroversielle milliardær Yoo Byung-Eun, som tidligere har sat 4 år i fængsel for økonomisk kriminalitet og har været i politiets søgelys i sin egenskab som religiøs leder.

Desuden forlyder det i en ulykkesrapport, at skibet var læsset med 3 gange vægten af den maksimalt tilladte last.
Ejeren Yoo Byung-Eun og hans 2 sønner har fået forbud mod udrejse af Sydkorea.

Det formodes at kæntringen er udløst ved, at den 25-årige kvindelige 3. styrmand Park Han-kyul, som på ulykkestidspunktet stod ved roret, foretog en pludselig skarp drejning i det farefulde og stærkt tidevandsprægede farvand, så lasten forskubbede sig.

7 af besætningens 29 medlemmer formodes omkommet.

Færgeejeren Yoo Byung-eun blev juni 2014 fundet død på en mark.

Referencer

Eksterne links 
 Danwon High School's  hjemmeside
 M/S Sewol (+2014) - wrecksite.eu 18. april 2014.
 Human Error Suspected as Hope Fades in Korean Ferry Sinking - ferriesdisasters.blogspot.dk

Skibskatastrofer
Færger
Sydkorea
Begivenheder i 2014
Agricultural Bank of China

Agricultural Bank of China Limited (ABC, ) (, ), også kendt som AgBank eller 农行 Nóngháng, er en statsejet kinesisk bankkoncern. Med aktiver for 2.123 mia. US $ (2012) var det den tredjestørste bank i Kina og verdens 13. største. Koncernen der er etableret i 1951 har hovedsæde i Dongcheng-distriktet i Beijing. Den har afdelinger i Kina, Hongkong, London, Tokyo, New York, Frankfurt am Main, Sydney, Seoul og Singapore. I 2011 var virksomhedens omsætning på 377,73 mia. CNY og i 2012 havde den 444.238 medarbejdere.

ABC har 320 mio. privatkunder, 2,7 mio. virksomhedskunder og omkring 24.000 afdelinger. ABC blev børsnoteret i midten af 2010, i hvad der var datidens største børsnotering.

Historie 
Efter etableringen af Folket Repuplik Kina i 1949, har ABC været formet og afskaffet flere gange. I 1951 fusionerede de to kinesiske banker Farmers Bank of China og Cooperation Bank, for at blive til Agricultural Cooperation Bank, som ABC betragter som sin forfader. Til trods for dette blev banken fusioneret med Kinas Folkebank, den kinesiske centralbank i 1952. Den første bank med navnet Agricultural Bank of China blev etableret i 1955, men blev fusioneret med centralbanken i 1957. I 1963 etablerede det kinesiske styre en anden agricultural bank, som også to år senere blev fusioneret med centralbanken. Den nuværende Agricultural Bank of China er etableret i februar 1979. Den er senere blevet restruktureret som et holdingselskab ved navn Agricultural Bank of China Limited. I juli 2010 blev banken børsnoteret på Shanghai Stock Exchange og Hong Kong Stock Exchange.

I april 2007 blev ABC udsat for det største bank-underslæb i kinesisk historie. Det skete da to afdelingsledere i Handan-afdelingen i Hebei-provinsen begik underslæb for 7,5 mio. US $.

Kilder

Eksterne henvisninger 

Banker fra Kina
Statsejede virksomheder fra Kina
Etableret i 1979
Virksomheder i Beijing
Epiglottal klusil

Den epiglottale klusil er en konsonant sproglyd, der eksisterer i visse sprog. Den indikeres i det internationale fonetiske alfabet som ⟨ʡ⟩, og dens X-SAMPA-symbol er >\.

Egenskaber 
Den epiglottale klusil er:
 Pulmonisk-egressiv, hvilket betyder at den udtales ved at lade lungerne trykke luft ud gennem taleapparatet.
 Ustemt, hvilket betyder at den udtales uden vibration i stemmebåndene. Den har i IPA ingen defineret fonation, men den optræder oftest ustemt.
 Epiglottal, hvilket betyder at den udtales med strubelåget trykket mod strubehovedet.
 Klusil, hvilket betyder at luftstrømmen helt er stoppet under en del af udtalen.

Anvendelse i sprog

Referencer

Litteraturliste 
 

Konsonanter
Juliane

Juliane er et pigenavn.

Det er en alternativ form af Julia eller Julie og har siden middelalderen været udbredt. Navnet stammer fra Julius Cæsar.

Pr. 2014 bærer 792 danskere navnet.

Kendte personer med navnet 
 Juliane Hammer (1861−1895), dansk maler.
 Juliane Henningsen (født 1984), grønlandsk politiker.
 Juliane Marie af Braunschweig-Wolfenbüttel (1729−1796), dronning af Danmark og Norge.
 Juliane Marie Jensen (1760−1832), dansk forfatter.
 Juliane Maria Friderica Moltke (1751−1773), dansk adelsdame.
 Juliane Preisler (født 1959), dansk forfatter.
 Juliane Elander Rasmussen (født 1979), dansk letvægtsroer.
 Juliane Sophie (1788−1850), dansk prinsesse.

Kilder 

Pigenavne
Juliane (flertydig)

Juliane er et pigenavn.

Ordet kan derudover have følgende andre betydninger:

Fiktion 
 Juliane (bog) − en bog af Jane Aamund
 Juliane (film) − en dansk film fra 2000, baseret på bogen af samme navn

Steder 
 Julianeborg − en bebyggelse i Sønderjylland
 Julianeholm − en herregård i Vivild Sogn, Norddjurs Kommune
 Julianeholm (Sulsted Sogn) − en afbygergård under Vang Hovedgård i Sulsted Sogn, Aalborg Kommune
 Julianehøj − en ombygget jættestue ved Jægerspris Slot
 Julianehåb − alternativt navn for den grønlandske by Qaqortoq
 Juliane-Marie Kog − en kog ved Dagebøl i Nordfrisland
 Julianelyst − en hovedgård i Østbirk Sogn, Horsens Kommune

Planter 
 Julianes Berberis − en stedsegrøn busk
Thue-Morse-sekvensen

Thue-Morse-sekvensen (nogle gange kaldet Prouhet–Thue–Morse-sekvensen) er en uendelig binær sekvens (består af 1'er og 0'er), som kan genereres ved at starte med et 0 og derefter blive ved med tilføje IKKE funktionen (også kaldet NOT funktionen) af den nuværende sekvens (0 bliver 1 og 1 bliver 0) til enden af sekvensen: 0 1 10 1001 10010110... En mere formel måde at beskrive dette på er ved iterationen T(n+1)=T(n)+2^(2n)*NOT(T(n)) og T(1)=2, der vil lim x→uendelig T(x) være Thue-Morse sekvensen vendt om og konverteret fra binær til 10-tals-systemet.

Sekvensen lyder: 01101001100101101001011001101001... (sekvens A010060 i OEIS)

Der eksisterer også en konstant kaldet Prouhet-Thue-Morse-konstanten som er 0.011010011... i binær (0.412454033...)

Heltalsfølger
Walther Christensen

John Walther Christensen (født 23. september 1918 i København, død 1. december 1965 samme sted) var en dansk landsholdsspiller i fodbold.
Christensen, som af samtidige er betegnet som et af de allerstørste talenter dansk fodbold har haft, spillede fra drengeårene i Boldklubben Frem. Han var allerede en stjerne som ungdomsspiller og debuterede på Frems førstehold i august 1937, 18 år gammel. Som ganske ung spillede han i angrebet, men fra sæsonen 1939-40 fandt han sin favoritplads som højre halfback (efter den tids system nummer 4), i hans tilfælde offensiv midtbanespiller. Hans spil skal have været en nydelse, teknisk overlegen og med et fremragende blik for spillet var han opbyggeren af angrebene med usædvanlig præcise afleveringer - også dem over en halv banelængde. Hans sparketeknik er senere af Knud Lundberg blevet sammenlignet med Michael Laudrups. 
Han debuterede på landsholdet ved DBU´s jubilæumsstævne i juni 1939, hvor han i finalens 6-3 sejr over Norge scorede et af målene. 
Danmarks stilling som besat land fra 9. april 1940 gjorde, at spillere som Walther Christensen ikke fik nær så mange landskampe, som de ellers ville have fået. Af de syv kampe mod Sverige, som tyskerne tillod Danmark at spille 1940-43, var han med i de seks. Han var således med til at vinde 2-1 over "arvefjenden" 19. oktober 1941 i en kamp, hvor han af flere journalister betegnedes som den bedste.
Fra 1944 gled Walther Christensen gradvist over i illegalt arbejde og gik sidst på året "under jorden" (sportsjournalisterne skrev, at han var skadet). Under dramatiske omstændigheder blev han anholdt af Gestapo i februar 1945 og tilbragte de sidste krigsmåneder i Frøslevlejren.

Det er sagt om ham, at han aldrig blev helt den samme efter besættelsen. Han gjorde ganske vist hurtigt comeback for sin klub, men kom ikke mere på landsholdet, selv om hans mange beundrere krævede det fra tid til anden i læserbreve. Walther Christensen havde et følsomt sind, og til trods for at han var afholdt i Frem, udmeldte han sig et par gange - for så at bede klubbens formand om at få brevet tilbage, når han var "faldet ned" igen. Hans sidste kamp på Frems 1. divisionshold var i november 1947. 
I efterkrigstiden synes han i perioder at have haft svært ved at leve en top-idrætsmands liv, og derved vende tilbage til landsholdet på grund af et tiltagende alkoholforbrug. 
Walther Christensen, som var faglært sadelmager og møbelpolstrer, havde en overgang egen forretning på Vesterbro i København. 
Han var kun 47 år ved sin død.

Litteratur 
 Knud Lundberg: Dansk Fodbold bind I, 1986.
 Palle "Banks" Jørgensen: Landsholdets 681 profiler, 2002.

Eksterne henvisninger 

 
 www.boldklubbenfrem.dk

Fodboldspillere fra Danmark
Atleter fra Københavns IF
Mellemdistanceløbere fra Danmark
Personer fra København
OEIS

On-Line Encyclopedia of Integer Sequences, forkortet OEIS (også kaldet Sloane's) er en database over matematiske heltalsfølger.

Eksterne henvisninger 
 Databasens hjemmeside

Opslagsværker
Matematik og kultur
Heltalsfølger
Databaser
Hamilton-operator

Hamiltonoperatoren er en kvantemekanisk operator H, der beskriver energien af et system og opfylder Schrödingerligningen , hvor E er energien. Hamiltonoperatoren er defineret ved
, hvor ħ er den reducerede Planckkonstant , m er massen, Δ er Laplace-operatoren og V er potentialet.

Ved at udnytte at impulsoperatoren er er -iħ∇, og at den kinetiske energi er , kan Hamiltonoperatoren omskrives som .

Kilder 

Kvantemekanik